CELEX: 62019TN0269
Language: et
Date: 2019-04-22 00:00:00
Title: kohtuasi T-269/19: 22. aprillil 2019 esitatud hagi — Imagina Media Audiovisual versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/65
            
         
      22. aprillil 2019 esitatud hagi — Imagina Media Audiovisual versus komisjon
      (kohtuasi T-269/19)
      (2019/C 213/63)
      Kohtumenetluse keel: inglise
      
         Pooled
      
      
         Hageja: Imagina Media Audiovisual, SA (Barcelona, Hispaania) (esindajad: advokaadid P. Kuypers ja N. Groot)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni otsus Ares(2019)856949, millega komisjon määras hageja kaheaastase menetlustest kõrvalejätmise ja kandis ta varajase avastamise ja kõrvalejätmise süsteemi andmebaasi;
               
            
                  —
               
               
                  kohustada komisjoni hüvitama hagejale vaidlustatud otsusega tekitatud kahju;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et komisjon rikkus õigusnorme, sest ta jättis ise kontrollimata või analüüsimata, tugines ainuüksi Ameerika Ühendriikide justiitsministeeriumi tuvastustele midagi ise kontrollimata ja tõlgendas Ameerika Ühendriikide justiitsministeeriumi tuvastusi vääralt. Selle tulemusel tegi komisjon faktiliste asjaolude hindamisel vea ja rikkus sellega hoolsuskohustust.
               
            
                  2.
               
               
                  Teine väide, et komisjon jättis hageja vääralt menetlustest kõrvale, rikkudes sellega määruse 2018/1046 (1) artikli 136 lõike 1 punkti c ja hageja kaitseõigusi, sest ta ei teinud selgelt teatavaks, mis täpselt kujutab endast tõsist ametialast rikkumist. Lisaks sellele eksis komisjon tema väitel ka siis, kui ta leidis, et hageja tuleb kõrvale jätta ka pooleliolevatest menetlustest, sest see ei tulene vaidlustatud otsuse resolutsioonist, samuti ka siis, kui ta jättis hageja kõrvale ELi teemade audiovisuaalse katmise hankemenetlusest meedia ja turustusõigustega seotud käitumise tõttu spordi valdkonnas, kuivõrd need on erinevad turud, mis üksteist ei mõjuta, nii et hageja usaldusväärsust Euroopa Liiduga sõlmitud lepingute puhul on võimalik tõendada, ja viimaks siis, kui ta otsustas, et hageja tuleb menetlustest kõrvale jätta, sest komisjonil puudusid piisavad tõendid vaidlustatud otsuse tegemiseks ning Ameerika Ühendriikide justiitsiministeeriumiga sõlmitud hageja kohtusse kaebamata jätmise kokkuleppes ei ole öeldud, et hageja või selle juhataja oleksid süüdi.
               
            
                  3.
               
               
                  Kolmas väide, et komisjon rikkus õigusnorme, kui ta otsustas, et menetlustest kõrvale jätmine on määruse 2018/1046 artikli 136 lõike 3 tähenduses proportsionaalne ja jättis seega tähelepanuta asjaolu, et puudub mõju liidu finantshuvidele ja kuvandile, ning käitumisest möödunud ajavahemiku.
               
            
                  4.
               
               
                  Neljas väide, et komisjon eksis, kui ta otsustas, et hageja võetud parandusmeetmed on ajutised ja ebapiisavad, võttes arvesse määruse 2018/1046 artikli 136 lõike 6 punkti a koostoimes artikli 136 lõikega 7.
               
            
                  5.
               
               
                  Viies väide, et komisjon rikkus võrdse kohtlemise aluspõhimõtet, sest ta kohtles hagejat erinevalt teistest pakkujatest, kes on sõlminud Ameerika Ühendriikide justiitsministeeriumiga kohtusse kaebamata jätmise kokkuleppe.
               
            
                  6.
               
               
                  Kuues väide, et komisjon tekitas hagejale kahju, kui ta otsustas ebaseaduslikult, et hageja tuleb kõrvale jätta määruse 2018/1046 kohaldamisalasse kuuluvatest hankemenetlustest.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 66/2012 (ELT 2018, L 193, lk 1).